# Joseph Magdelaine Martin

Joseph Magdelaine Martin (Sent Biat, Alta Garona, 6 de gener del 1753 - Tolosa de Llenguadoc, 29 de setembre del 1815) va ser un polític i militar francès que participà en les Guerres de la Revolució Francesa i fou prefecte dels Pirineus Orientals.

## Biografia

En l'adveniment de la Revolució francesa, era empresari a Tolosa. S'inscrigué al 3r. Batalló de Voluntaris de l'Alta Garona l'1 d'agost del 1791, fou nomenat capità d'infanteria el 21 de gener següent i tinent-coronel el 12 de febrer. Posteriorment combaté contra austríacs i piemontesos a Sospel (1792), Gileta (1793) i Saorj (1793-94). També lluità contra la primera Coalició en el setge de Toló (1793) amb grau de cap de batalló. Per recomanació del general Dugommier i a causa de d'haver-se distingit a Toló, rebé el nomenament provisional de general de brigada el 20 de desembre del 1793. Destinat a l'Exèrcit dels Pirineus Orientals durant la Guerra Gran, el 30 d'abril del 1794 participà en la batalla del Voló prenent Tresserra i el juliol del 1795 comandava la plaça de Bellver de Cerdanya. El generalat fou confirmat definitivament el 13 de juny del 1795 pel Comitè de Salvació Pública. Entre setembre del 1795 i març del 1796 tingué el comandament temporal del departament dels Pirineus Orientals i a l'abril del 1796 prengué el comandament militar del departament de la Losera.
Va ser elegit diputat al Consell dels Cinc-cents pel departament de l'Alta Garona el 14 d'abril del 1797, amb 218 vots d'un total de 254, i retingué l'escó fins al 26 de desembre del 1799.
El 4 de març del 1801 fou nomenat prefecte dels Pirineus Orientals, en substitució d'un caigut en desgràcia Charles Charvet de Blenod, i romangué en el post fins al 12 de març del 1813, quan fou destituït i el reemplaçà Jean François Delamalle.
Havia rebut el nomenament de cavaller de la Legió d'Honor francesa el 14 de juny del 1804. Com a militar, passà a la reserva el 6 de juny del 1811.

## Referències

* ↑ «Martin, Joseph Magdelaine, al web "Napoleon-series"» (en francès). [Consulta: 1r juliol 2015].
* 1 2 Charavay, Étienne. Correspondance générale de Carnot. tome III Novembre 1793 - Mars 1795. París: imprimerie Nationale, 1907, p. 220.
* ↑ Baron de Lamothe-Langon, Etienne-Léon. Biographie des préfets, depuis l'organisation des préfectures (3 mars 1800) jusqu'à ce jour. París: chez les marchands de nouveautés, 1826, p. 313-314.
* ↑ Torrin, Alain «1793, Gilette porte de la Vésubie». Pays Vésubien, nº 3, 2002, pàg. 23-37. Beauvais de Préau, Charles-Théodore (editeur scientifique). Victoires, conquêtes, désastres, revers et guerres civiles des Français, de 1792 à 1815. tome II. París: Impr. C.-L.-F. Panckoucke, 1817, p. 99.
* ↑ Beauvais de Préau Victoires, conquêtes... (1815) p. 245
* ↑ Le général de division Charlet, au général en chef de l'Armée des Pyrénées Orientales. Perpinyà: impr. de Pourtet et Julia, 1795, p. 3.
* ↑ «Generals francesos i estrangers que varen servir a la "Grande Armée"» (en francès). [Consulta: 1r juliol 2015].
* ↑ «Fitxa del general Martin, al web Napoleon.org.pl» (en polonès). Arxivat de l'original el 2014-09-24. [Consulta: 1r juliol 2015].
* ↑ Délibérations de l'administration départementale de la Lozère et de son directoire de 1790 à 1800. tome III. Mende: impr. typ. de C. Privat, 1884, p. 658-659, 673, 686.
* ↑ «Fitxa de Joseph Magdelaine Martin, al web de l'Assemblea Nacional francesa» (en francès). [Consulta: 1r juliol 2015].
* ↑ «Arrêté qui nomme le général Martin préfet du département des Pyrénées-Orientales. Du 13 Ventôse». Bulletin des Lois de la République Française, 3$^e$ série. Tome deuxième, nº 73, pàg. 387.
* ↑ «8965 Décret impérial portant nomination à diverses préfectures de département». Collection des lois de l'empire français, tome dix-huitième, 1813, pàg. 235.